**24.01.2014. – 1 daļa**

Iepirkuma komisija ir sagatavojusi atbildes uz ieinteresētā piegādātāja uzdotajiem jautājumiem. Turpmāk tekstā iesniegtie jautājumi un sniegtās atbildes:

1. Tāme 1-4 SIENAS
	1. Sadaļā 18 IEKŠĒJĀ SIENA MS3 (IS-3-1) lūdzam norādīt apjomu pozīcijai 18.1.

**Atbilde** - Koriģēts apjomu saraksts, Tāme 1-4, p.18.1.

* 1. Sadaļā 8 IEKŠĒJĀ SIENA S4\*\* (IS-3-1) lūdzam iekļaut otro kārtu skaņas izolācijai 50mm saskaņā ar rasējumu IS-3-1.

**Atbilde** - Koriģēts apjomu saraksts, Tāme 1-4, p.8.1.

* 1. Sadaļā 11 IEKŠĒJĀ SIENA S7 (IS-3-1) saskaņā ar rasējumu IS-3-1 poz.11.1 jābūt dubultam apjomam starpsienu profiliem, tāpēc lūdzam precizēt apjomu.

**Atbilde** - Koriģēts apjomu saraksts, Tāme 1-4, p.11.1.

1. Tāme 1-12 DAŽĀDI DARBI
	1. WC STARPSIENAS (IS-16-1) poz.5.3 starpsienu TS3 montāžas apjoms norādīts 4gb, bet rasējumā IS 16-1 plānā redzami 3gb. Lūdzam precizēt apjomu!

**Atbilde -** Skatīt lapu IS-16-1i1 un koriģēto apjomu sarakstu, Tāmi 1-12, p.5.3.

1. Tāme 1-3 Būvkonstrukcijas
	1. Sadaļā 23TEHNISKĀ STĀVA MONOLĪTĀ PLĀTNE (BK-55) poz. 23.2 Pārseguma stiegrošana ar armatūras stiegrām Ø14 B500B norādīts apjoms 1250kg, bet pēc rasējumiem BK 55 jābūt 1360kg. Lūdzam precizēt apjomu!

**Atbilde –** Jūsu norādītie apjomi poz.23.2 attiecās uz poz.23.3! Koriģēts apjomu saraksts, Tāme 1-3, p.23.3.

* 1. Poz. 23.9 Metāla konstrukciju montāža-UPN160 norādīts apjoms 160kg, bet pēc rasējuma BK 55 jābūt 190kg. Lūdzam precizēt apjomu!

**Atbilde -** Koriģēts apjomu saraksts, Tāme 1-3, p.23.9.

* 1. Sadaļā 31 FIBO PĀRSEDZES (BK-63) poz.31.1 FIBO pārsedžu 1790x200x185mm montāžas apjoms norādīts 14gb, bet pēc rasējuma BK-63 jābūt 15gb. Lūdzam precizēt apjomu!

**Atbilde -** Koriģēts apjomu saraksts, Tāme 1-3, p.31.1.

1. Lūdzam precizēt šādas nesakritības tāmju formās un tehnisko projektu specifikācijās:
	1. Lokālā tāme Nr.2-3 SADZĪVES KANALIZĀCIJA

|  |  |  |  |  |
| --- | --- | --- | --- | --- |
| Nr.p.k. | Darba nosaukums | Mērvienība | Daudzums tāmes formā | Daudzums tehniskā projekta specifikācijā |
| 11 | Sadzīves kanalizācijas sistēmas ķeta cauruļvads (bezuzmavu) ar veidgabaliem un stiprinājumiem Dn50 | m | 11 | 16 |

* 1. Lokālā tāme Nr.2-5 KONDENSĀTA KANALIZĀCIJA K1k

|  |  |  |  |  |
| --- | --- | --- | --- | --- |
| Nr.p.k. | Darba nosaukums | Mērvienība | Daudzums tāmes formā | Daudzums tehniskā projekta specifikācijā |
| 4 | Plastmasas Iekšējās kanalizācijas sistēmas cauruļvads ar veidgabaliem un stiprinājumiem Dn50 ar apvalkizolāciju | m | 36 | 51 |

* 1. Lokālā tāme Nr.2-9 APKURE

|  |  |  |  |  |  |  |
| --- | --- | --- | --- | --- | --- | --- |
| Nr.p.k. tāmes formā | Darba nosaukums tāmes formā | Mērvienība | Daudzums tāmes formā | Nr.p.k. tehniskā projekta specifikācijā | Darba nosaukums tehniskā projekta specifikācijā | Daudzums tehniskā projekta specifikācijā |
|  1.56 | Balansējošais vārsts Ø 20 STAD/F-20 | gb. | 5 | 56 |   | 7 |
|  1.59 | Balansējošais vārsts Ø 40 STAD/F-40 | gb. | 6 | 59 |   | 4 |
|  1.61 | Noslēgvārsts Ø 15 TA 500-15 | gb. | 24 | 61 |   | 20 |
|  1.86 | **Vienvirziena vārsts Ø 15** | gb. | 2 | 86 | **Vienvirziena vārsts DN40** | 2 |
|   | **Šī pozīcija nav iekļauta tāmes formā** |   |   | 103 | noslēgvārsts DN25TA | 1 |

* 1. Lokālā tāme Nr.2-11 GAISA KONDICIONĒŠANA.

|  |  |  |  |  |
| --- | --- | --- | --- | --- |
| Nr.p.k. | Darba nosaukums | Mērvienība | Daudzums tāmes formā | Daudzums tehniskā projekta specifikācijā |
|  1.21 | Noslēgvārsts 15 TA 500-15 | gb. | 29 | 14 |
|  1.23 | Noslēgvārsts 25 TA 500-25 | gb. | 17 | 18 |

* 1. Lokālā tāme Nr.3-2 LIETUSŪDENS KANALIZĀCIJA K2.

|  |  |  |  |  |
| --- | --- | --- | --- | --- |
| Nr.p.k. | Darba nosaukums | Mērvienība | Daudzums tāmes formā | Daudzums tehniskā projekta specifikācijā |
| 9 | Plastmasas aizsargčaulas caur dzelzsbetona konstrukcijām, De200mm caurulei | gb. | 19 | 1 |
| 11 | Revīzija ar skrūvējamu vāku De160 | gb. | 1 | 4 |

**Atbilde -** Augstākminētās neatbilstības pārbaudītas un koriģēti apjomu saraksti, Tāmes 2-3, 2-5, 2-9, 2-11, 3-2.

1. Lūdzam precizēt, ko darīt ar pagraba sienu kapilāro mitrumu, iespējams, ka horizontālā hidroizolācija ir bojāta.

**Atbilde -** Tā kā pašlaik telpās atrodas bibliotēka, situāciju pilnībā izvērtēt nav iespējams. Taču tehniskā projekta Vispārīgajā daļā Tehniskās izpētes atzinumā p.2.4. norādīts, ka caurejoša mitruma pazīmes uz sienas nav konstatētas. Tehniskā projekta risinājumi paredz siltināt cokolstāva ārsienas no iekšpuses (skatīt sienu tipu ĀS-1), kas varētu *iespējamo* problēmu risināt, neparedzot papildus horizontālās hidroizolācijas injekcijas.

1. Lūdzam precizēt, kurš maksās ielu braucamās daļas un ietvju aizņemšanas maksu, jo pēc laika perioda tas būs ievērojams, kas arī faktiski palielinās izmaksas būvniecībai.

**Atbilde –** Izmaksas jāiekļauj Tāmē 6-1, p.19.

1. Lūdzam precizēt, kurš kārtos jautājumus un ar to saistītās nepieciešamās izmaksas, ja tādas būs, ar blakus esošo māju īpašniekiem.

**Atbilde –** Pasūtītājs sadarbībā ar projektētāju.

1. Lūdzam precizēt futerlogu iekšējās vērtnes atjaunošanas koncepciju, jo pēc rasējumiem izskatās, ka tie ir izgatavojami no jauna.

**Atbilde –** Esošie logi stāvos uz atz.-2.90, 0.00 un 6.14 restaurējami (skatīt lapas AR-R-6, 7, 8). Stāvā uz atz.11.81 visi logi vēsturiskajā fasādē izgatavojami no jauna (skatīt lapas AR-R-11,12).

1. Lūdzam precizēt līguma 1.5.p.minēto atsauci uz 1.1.1.1.punktu (līgumā nav 1.1.1.1.punkta);

**Atbilde –** Priekšlikums ir akceptēts un līgumā ir veikti precizējumi.

1. Lūdzam papildināt līgumu ar 3.3.1.5.punktu šādā redakcijā:

„3.3.1.5. Gadījumā, ja Pasūtītājs saskaņā ar 3.3.1.2.punktu nav iesniedzis Uzņēmējam rakstisku pamatotu atteikumu un nav parakstījis Darbu izpildes aktu, uzskatāms, ka Darbu izpildes akts ir parakstīts un Darbu izpildes aktā minētie darbi ir pieņemti 10 (desmitajā) darba dienā pēc Darbu izpildes akta iesniegšanas Pasūtītājam un Uzņēmējam ir tiesības iesniegt Pasūtītājam rēķinu.”

**Atbilde –** Priekšlikums ir akceptēts un līgums ir papildināts ar jaunu 3.3.1.5.punktu.

1. Lūdzu precizēt 4.1.5.2.p. – vai būvniecības visu risku polisei būs jābūt spēkā arī garantijas laikā.

**Atbilde –** Jā, būvniecības visu risku polisei jābūt spēkā arī veikto būvdarbu garantijas laikā. Būvdarbu līguma projekta 4.1.5.2.punktā tas jau ir noteikts.

1. 8.1.punktā vārdu „zaudējumus” aizstāt ar vārdiem „tiešos zaudējumus”.

**Atbilde –** Priekšlikums ir akceptēts un līgumā ir veikti precizējumi.

1. Izslēgt 8.8.p. par līgumsoda 200,00 EUR apmērā ieturēšanu – gadījumā, ja Uzņēmējs nenovērš defektus garantijas laikā – Pasūtītājam būs tiesības izmantot garantijas laika garantiju, pieaicinot citus uzņēmējus defektu novēršanā.

**Atbilde –** Šo priekšlikumu nevaram akceptēt. Parakstot līgumu, Uzņēmējs uzņemas saistības arī par veikto būvdarbu kvalitāti garantijas laikā. Parakstot Defektu aktu (līguma 7.1.- 7.3.punkti) par Garantijas darbu veikšanu, Uzņēmējs apņemas tos novērst pats ar Pasūtītāju saskaņotā termiņā. Līguma 8.8.punktā paredzētais līgumsods 200,00 EUR apmērā attiecas uz Defektu aktā noteikto Garantijas darbu izpildes termiņa kavēšanu vai to neveikšanu. Gadījumā, ja Uzņēmējs nespēj, neveic un/vai atsakās veikt Garantijas darbus, tad Pasūtītājs izmanto bankas izsniegto Būvdarbu garantijas laika garantiju un tālāk process norisinās līgumā un bankas izsniegtajā garantijā noteiktajā kārtībā.

1. 8.6.punktā precizēt atsauci uz 4.1.p. - pienākums pildīt pašvaldību noteikumus ir minēts 4.1.3., lūdzu 4.1.p. aizvietot ar 4.1.3.p.

**Atbilde –** Priekšlikums ir akceptēts un līgumā ir veikti precizējumi.

1. Lūdzam precizēt līguma 9.2.5.p.minēto atsauci uz 4.1.4.punktu, jo 4.1.4.nav regulēta apdrošināšanas polišu iesniegšanas kārtība;

**Atbilde –** Priekšlikums ir akceptēts un līgumā ir veikti precizējumi.

1. 9.4.1.p. saīsināt dienu skaitu, kad Uzņēmējam ir tiesības lauzt līgumu, ja Pasūtītājs kavē maksājumus, 90 dienu vietā nosakot 30 dienas. Pretējā gadījumā sanāk, ka laiks, kad Pasūtītājs var veikt samaksu ir - 15 darba dienas (6.1.1.p.) no Darbu izpildes akta parakstīšanas un vēl papildus kavēt 3 mēnešus no 6.1.1.p.minētā termiņa beigām kopā Uzņēmējs saņems maksājumu gandrīz pēc 4 mēnešiem pēc akta parakstīšanas. Ņemot vērā, ka Pasūtītājs var lauzt līgumu ar Uzņēmēju par termiņa kavējumu vairāk par 20 dienām (9.2.2.p), līdz ar to 9.4.1.p. ir vērtējams kā nesamērīgs un netaisnīgs pret Uzņēmēju, lūdzam „90” aizstāt ar „30”.

**Atbilde –** Priekšlikums ir akceptēts un līgumā ir veikti precizējumi.

1. Ņemot vērā, ka objekta apskate tika organizēta tikai 17.janvārī un pēc objekta apskates ir radušies jautājumi, lūdzam izskatīt iespēju pagarināt piedāvājumu iesniegšanas termiņu par divām nedēļām.

**Atbilde –** Iepirkuma komisija, pamatojoties uz Publisko iepirkumu likuma 29.panta 3.daļā noteikto, ir pieņēmusi lēmumu pagarināt konkursa piedāvājumu iesniegšanas termiņu. Lūdzam sekot aktuālajai informācijai Saeimas mājas lapā un Iepirkumu uzraudzības biroja mājas lapā internetā.